पाएं अपने शहर की ताज़ा ख़बरें और फ्री ई-पेपरडाउनलोड करें
सिमरीबख्तियारपुर अनुमण्डल मुख्यालय स्थित एएनएम स्कूल में बनाए गए कोविड केयर अस्पताल शुक्रवार से चालू हो गया। ये कोविड केयर अस्पताल विगत एक साल से बंद था। बीते कुछ दिनों से समाचार पत्र, न्यूज चैनल सहित जनप्रतिनिधियों ने अनुमण्डल मुख्यालय में बंद पड़े कोविड केयर अस्पताल को चालू करने की मांग की थी। शुक्रवार को एएनएम स्कूल में बने कोविड केयर अस्पताल का ताला खोलकर चिकित्सक की प्रतिनियुक्त कर दी गई। हेल्थ मैनेजर महबूब आलम ने बताया कि कोविड केयर अस्पताल को तो कोविड मरीजों के लिए ही 50 बेड लगाकर तैयार किया गया है। लेकिन पहले दिन एक भी कोई कोविड मरीज रहने नहीं आया। कोविड अस्पताल में चिकित्सक के साथ एएनएम सहित अन्य कर्मी की प्रतिनियुक्त कर दी गई है। 50 बेड के इस अस्पताल में ऑक्सीजन की सुविधा भी है। गौरतलब है कि सिमरीबख्तियारपुर में बने इस कोविड अस्पताल को चालू करने को लेकर स्थानीय राजद विधायक युसूफ सल्लाउद्दीन ने जिलाधिकारी को पत्र लिखा था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn